Австралийн нөөцийн банк

Австралийн нөөцийн банк (англи. Reserve Bank of Australia) — Австралийн Төв банк. 1911 онд "Австралийн Хамтын Нөхөрлөлийн Банк" байгуулагдсан бөгөөд тухайн үед Австралийн хамгийн том арилжааны болон хадгаламжийн банк байв. 1924 онд тус банк Австралийн мөнгөн тэмдэгт гаргах монополь эрх авч, Австралийн Засгийн газрын агентлаг болсон байна. "Хамтын Нөхөрлөлийн Банк" төв банкны чиг үүргийг улам бүр нэмэгдүүлж, 1945 онд энэ үүргийн статусыг нь албан ёсоор хүлээн зөвшөөрсөн. 1960 онд эдгээр төв банкны чиг үүргийг Австралийн Нөөцийн Банк руу шилжүүлсэн ажээ.